Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 1035

d) a társadalmi szervezetekkel, a közvéleményt képviselõ szervezetekkel és egyénekkel az atomenergia felhasználásának társadalmi elfogadtatása céljából, valamint a jogszabályokban elõírt tájékoztatási kötelezettség ellátása céljából. 5.3.2.0900. Az üzemeltetési folyamatok megfelelõ szabályozásával biztosítani kell, hogy a nukleáris biztonsággal összefüggõ döntéseket elegendõ és megbízható információ alapján hozzák. 5.3.2.1000. A nukleáris biztonság szempontjából jelentõs változások bevezetése esetén vizsgálni kell a szervezeti felépítésnek az 5.3.2.0100., az 5.3.2.0800. és az 5.3.2.0900. pontban leírtak szerinti megfelelõségét. Az ilyen változtatások nukleáris biztonságra gyakorolt hatását elõzetesen igazolni kell, körültekintõen kell megtervezni és a megvalósítás után értékelni kell. 5.3.2.1100. A nukleáris biztonság szempontjából fontos rendszerek, rendszerelemek ellenõrzését megfelelõ hatáskörrelrendelkezõszervezetiegységrekellbízni,éskikellalakítaniahatóságikapcsolattartásformálisrendszerét. 5.3.2.1200. Az engedélyes olyan dokumentált irányítási rendszert mûködtet, amely szabályozza a kutatóreaktor üzemeltetéséhez kapcsolható folyamatokat és lefedi az összes tevékenységet, beleértve a kutatók, a beszállítók azon tevékenységeit is, amelyek a kutatóreaktor biztonságos üzemére hatással lehetnek. 5.3.3. Munkavállalókra vonatkozó követelmények A munkavállalók alkalmassága és képzése 5.3.3.0100. Csak olyan szakképzett munkavállalók tölthetnek be a nukleáris biztonság szempontjából fontos munkakört, akik rendelkeznek a szükséges szakismeretekkel, jártassággal és biztonság iránti elkötelezettséggel. Az engedélyes gondoskodik arról, hogy a munkavállalók megfelelõen képzettek legyenek és rendelkezzenek a megfelelõ képesítéssel. 5.3.3.0200. Az engedélyes meghatározza, és dokumentálja a munkavállalóival szemben elvárt szakismereti követelményeket. 5.3.3.0300. Minden, a nukleáris biztonság szempontjából fontos munkakört betöltõ munkavállaló esetében képzési nyilvántartást, valamint a szakismereti elvárások teljesülését igazoló nyilvántartást kell létrehozni és naprakész állapotban tartani. 5.3.3.0400. A beszállító munkavállalója által nukleáris biztonság szempontjából fontos rendszereken, rendszerelemeken folytatott munkavégzést az engedélyes megfelelõ szaktudással rendelkezõ munkavállalójánakkell jóváhagynia és ellenõriznie. 5.3.3.0500. A nukleáris biztonság szempontjából fontos munkakört betöltõ munkavállaló részére képzési programot kell kidolgozni. A programnak magába kell foglalnia a betanító képzéseket, amelyek során kiképzik a munkavállalókat az adott munkakörre, továbbá a szintentartó képzéseket. 5.3.3.0600. A mûszaki munkavállalóknak, beleértve a kutatóreaktorhoz tartozó építményekben a nukleáris létesítmény üzemeltetését és nukleáris biztonságát érintõ munkát végzõ beszállítókat is, rendelkezniük kell nukleáris biztonsági, sugárvédelmi, tûzvédelmi, telephelyi baleset-elhárítási és ipari biztonsági alapismeretekkel. 5.3.3.0700. A vezénylõtermi személyzet szintentartó képzése kiterjed különösen:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes